सादुलपुर (राजस्थान). CRPF में तैनात ढाणी मौजी के हैड कांस्टेबल की संदिग्ध स्थिति में मौत होने पर शहीद का दर्जा देने व राजकीय सम्मान से अंत्येष्टि करने की बात को लेकर शनिवार को पैतृक गांव पहुंचा सैनिक का शव करीब साढ़े चार घंटे तक सीआरपीएफ के ट्रक में ही रहा। फैमिली का आरोप था कि मौत को लेकर अधिकारियों ने कोई सूचना नहीं दी। उधर, जनप्रतिनिधियों ने स्थिति को भांपते हुए परिजनों की समझाइश की। 1 मार्च को फोन पर हुई थी मौत...
- उनके द्वारा हैड कांस्टेबल को शहीद का दर्जा दिलवाने के लिए लोकसभा व विधानसभा में मुद्दा उठाने का आश्वासन देने बाद परिजन अंतिम संस्कार के लिए माने।
- सीआरपीएफ में कार्यरत हैड कांस्टेबल रामनिवास पूनिया की संदिग्ध स्थिति में ड्यूटी के दौरान मौत हो गई थी।
- शव लेकर जब अिधकारी आए तो परिजन मौत पर शंका जताते हुए इसे शहीद का दर्जा देने तथा राजकीय सम्मान से अंत्येष्टि करने की बात पर अड़ गए।
- अधिकारियों ने समझाइश की, परंतु परिजन कलेक्टर को बुलाने की मांग पर अड़े रहे। इसके बाद दोपहर 12.30 बजे परिजनों ने शव लिया। इसके बाद सैनिक सम्मान के साथ किया अंतिम संस्कार किया गया।
सीआरपीएफ में कार्यरत पूनिया की मौत की सूचना तक नहीं दी
- परिजनों का मानना है कि हैड कांस्टेबल रामनिवास पूनिया की मृत्यु संदिग्ध स्थिति में हुई है। अधिकारियों ने परिजनों को उसकी मौत को लेकर फोन तक नहीं किया।
- सैनिक की पत्नी सरिता, पुत्री मनिता व पुत्र पुनीत ने बताया कि 21 दिसंबर को ही रामनिवास छुट्टी पूरी करके गए थे और अब होली के त्यौंहार पर आने की बात थी।
- 1 मार्च को उनसे फोन पर बात भी हुई थी। 2 मार्च की रात को फोन किया तो किसी ने उठाया नहीं। काफी देर प्रयास करने के बाद किसी अन्य सिपाही ने फोन उठाया और कहा कि रामनिवास शहीद हो गए हैं।
- परिजनों ने बताया कि 1 मार्च की रात तक वे ठीक थे। 2 मार्च को अचानक मृत्यु कैसे हो गई, जो संदेहास्पद है।
- मृतक का पोस्टमार्टम मेडिकल बोर्ड द्वारा करवाया गया, परंतु उसमें भी मृत्यु को लेकर कोई खुलासा नहीं किया गया।
हमें सुविधा नहीं सम्मान चाहिए : सरिता
- सैनिक की पत्नी सरिता ने कहा कि उन्हें सुविधा नहीं, बल्कि सम्मान चाहिए। उसके पति को शहीद का दर्जा व सम्मान मिलना चाहिए, ताकि उनकी संतान फक्र से कह सके कि उनके पिता शहीद हुए थे।
- इधर, रामनिवास को शहीद का दर्जा नहीं मिलने पर ग्रामीणों व परिजनों ने आक्रोश जताया। ग्रामीणों का कहना था कि रामनिवास की मृत्यु ड्यूटी समय में हुई है, फिर उन्हे शहीद का दर्जा क्यों नहीं दिया जाता।
- करीब साढ़े चार घंटे तक वे अपनी मांग पर अड़े रहे। मृतक रामनिवास पर अपने परिवार के अलावा बहन व भाईयों के परिवार की भी जिम्मेदारी थी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva